section_heading: Recenzije
paragraph_text: Međutim, Stephen Thomas Erlewine, recenzent AllMusica, dao je albumu dvije i pol od pet zvjezdica te je izjavio da "ističe relativni manjak iznimnog materijala". U recenziji za časopis Select u ožujku 1998. godine Eddy Lawrence zaključio je da Yield napušta "himnične elemente" koji su bili prisutni na prethodnim radovima Pearl Jama te je dodao da, ako uzmemo u obzir grunge korijene skupine, album "omogućuje da shvatimo kako su se osjećali obožavatelji glazbe iz 1960-ih kad su vidjeli kako umire prva generacija heroja rocka". Na koncu je izjavio: "Retroizmi Yielda ne prikazuju korak naprijed za grupu, a djelomično zanimljive pjesme često su, ironično, manje zahtjevne od njezinih ranih i hrabrih skladbi."